আঁচল ঠাকুর
আঁচল ঠাকুর (জন্ম ২৮শে আগস্ট ১৯৯৬) হলেন একজন ভারতীয় মহিলা আলপাইন স্কি খেলোয়াড়। তিনি ২০১২ সালের শীতকালীন যুব অলিম্পিকে ভারতের প্রতিনিধিত্ব করেছিলেন। এই প্রতিযোগিতা ইনসব্রুকে অনুষ্ঠিত হয়েছিল। ২০১২ সালের যুব শীতকালীন অলিম্পিকে তিনি আলপাইন স্কিইং - গার্লস স্ল্যালম এবং গার্লস জায়ান্ট স্ল্যালম ইভেন্টে অংশ নিয়েছিলেন। তিনি ২০১৮ সালে, প্রথম ভারতীয় স্কিয়ার হিসেবে একটি আন্তর্জাতিক স্কিইং ইভেন্টে পদক জিতেছিলেন।